Τζορτζ Τσακίρης

Ο Τζορτζ Τσακίρης (αγγλ.: George Chakiris, 16 Σεπτεμβρίου 1932) είναι Αμερικανός χορευτής και ηθοποιός του κινηματογράφου βραβευμένος με Όσκαρ Β' Ανδρικού Ρόλου για την ταινία του 1961 Γουέστ Σάιντ στόρι (West Side Story), ταινία στην οποία υποδύθηκε των αρχηγό της συμμορίας των Sharks.

 Βιογραφία 
Ο Τζορτζ Τσακίρης, γεννήθηκε στο Νόργουντ του Οχάιο το 1932. Οι γονείς του ήταν ο Στίβεν Τσακίρης και η Ζωή Αναστασιάδου, Έλληνες μετανάστεςGeorge Chakiris Biography (1934-). Film Reference.com.. Ο Τσακίρης σπούδασε στην Αμερικανική Ακαδημία ΧορούGeorge Chakiris . Yahoo! Movies..
μικρογραφία|Ο Τσακίρης (κέντρο) στο Γουέστ Σάιντ στόρι
Ο ηθοποιός έκανε την πρώτη του κινηματογραφική εμφάνιση το 1947 στην ταινία Σονάτα έρωτος (A Song of Love) με θέμα τη ζωή του Ρόμπερτ Σούμαν και της συζύγου του Κλάρας, όπου υποδύθηκε ένα από τα παιδιά της χορωδίας. Η κινηματογραφική του πορεία συνεχίστηκε κατά τη δεκαετία του 1950 κυρίως ως χορευτής σε ταινίες μιούζικαλ. Είναι ένας από τους χορευτές που πλαισίωναν τη Μέριλιν Μονρόε στο νούμερο Diamonds Are a Girl's Best Friend στην ταινία του Χάουαρντ Χοκς Οι άνδρες προτιμούν τις ξανθιές (Gentlemen Prefer Blondes, 1953), καθώς κι ο παρτενέρ της Ρόζμαρι Κλούνεϊ στο μιούζικαλ Λευκά Χριστούγεννα (White Christmas, 1954)"Biography for George Chakiris" on TCM.com. Εμφανίστηκε επίσης στη σκηνή της κηδείας στο μιούζικαλ του Βινσέντε Μινέλι Brigadoon, 1954.
μικρογραφία|Ο Τσακίρης το 2019
Έλαβε διεθνή αναγνωρισιμότητα με τη συμμετοχή του στο μιούζικαλ των Ρόμπερτ Γουάιζ και Τζερόμ Ρόμπινς Γουέστ Σάιντ στόρι (West Side Story, 1961) που βραβεύτηκε με 10 Όσκαρ. Ο Τσακίρης βραβεύτηκε με Όσκαρ Β' Ανδρικού Ρόλου για το ρόλο του Μπερνάρντο. Ο ηθοποιός είχε ερμηνεύσει στο θέατρο West End του Λονδίνου το ρόλο του Ριφ αρχηγό των Jets πριν λάβει μέρος στην κινηματογραφική μεταφορά του μιούζικαλ. Κατά τη δεκαετία του 1960 εμφανίστηκε επίσης στο πλευρό των Τσάρλτον Ίστον και Υβέτ Μιμιέ στην ταινία του 1963 Έρωτας και εξουσία (Diamond Head) καθώς και στο μιούζικαλ του Ζακ Ντεμί Τα κορίτσια του Ρόσφορντ (Les demoiselles de Rochefort, 1967) πλάι στους Τζιν Κέλι, Κατρίν Ντενέβ και Φρανσουάζ Ντορλεάκ. Στις αρχές της δεκαετίας του 1960 κυκλοφόρησε επίσης μερικά τραγούδια με σχετική επιτυχία.

Κατά τις δεκαετίες 1970 και 1980, ο Τσακίρης δούλεψε περισσότερο στην τηλεόραση, όπου εμφανίστηκε σε σειρές όπως Wonder Woman, Medical Center, Χαβάη 5-0 (Hawaii Five-O), Ντάλας (Dallas),  Η συγγραφέας ντετέκτιβ (Murder, She Wrote) καθώς και στη σαπουνόπερα Σάντα Μπάρμπαρα (Santa Barbara). Εμφανίστηκε επίσης στο τελευταίο επεισόδιο της σειράς Οικογένεια Πάρτριτζ πλάι σε μιαν άλλη ηθοποιό του μιούζικαλ την Σίρλεϊ Τζόουνς.

Τελευταία του τηλεοπτική εμφάνιση ήταν στην κωμική σειρά του 1996 Last of the Summer Wine, έκτοτε έχει αποσυρθεί, ασχολούμενος με τη δημιουργία κοσμημάτων από ασήμιHolleran, Scott. A Boy Like That. BoxOfficeMojo.com. 21 March 2003..

 Φιλμογραφία 
 Έτος Ταινία Ρόλος Σημειώσεις1947Σονάτα Έρωτος (Song of Love)Αγόρι της Χορωδίαςως Τζορτζ Κέρις1951 Ο Μέγας Καρούζο (The Great Caruso)Χορευτής1952 Παρέλασις της Δόξης (Stars and Stripes Forever)Χορευτής1953 Give a Girl a BreakΧορευτής Μονομαχία στη Σιέρα Μάντρε (Second Chance)  Οι άνδρες προτιμούν τις ξανθές (Gentlemen Prefer Blondes)Χορευτής Τα 5.000 Δάχτυλα (The 5,000 Fingers of Dr. T)Χορευτήςως Τζορτζ Κέρρις1954 Ο Χορός Είν` η Ζωή μου (There's No Business Like Show Business) Η χωριατοπούλα (The Country Girl)  Χορευτής   Λευκά Χριστούγεννα (White Christmas)Χορευτής  Μπρίγκαντουν (Brigadoon)Χορευτής 1955 Μια Νύχτα στο Λας Βέγκας (The Girl Rush) 1956 Βίβα Λας Βέγκας (Meet Me in Las Vegas) Νέος γαμπρόςως Τζορτζ Κέρρις1957 Under Fire Στρατιώτης Στάινερ1961 Γουέστ Σάιντ Στόρι (West Side Story)ΜπερνάρντοΌσκαρ Β' Ανδρικού ΡόλουΧρυσή Σφαίρα Β' Ανδρικού Ρόλου1962 Two and Two Make SixΛάρι Κουράντο1963 Έρωτας και Εξουσία (Diamond Head) Δρ. Ντικ Καχάνα Το Κορίτσι του Μπούμπε (La ragazza di Bube) Μπέμπο Ο Βασιλιάς του Ήλιου (Kings of the Sun)Μπαλάμ 1964 Επιχείρηση Καυτός Ήλιος (The High Bright Sun)Άγιος Σμήνος 633 (633 Squadron)Λοχαγός Έρικ Μπέργκμαν Οι Τρεις Αετοί (Flight from Ashiya)Λοχαγός Τζον Κρεγκ1966 Κάψτε το Παρίσι (Paris brûle-t-il?)Οδηγός τανκΟ Κλέφτης της Τζοκόντας (Il Ladro della Gioconda)Βίνσεντ1967 Τα Κορίτσια του Ρόσφορντ (Les demoiselles de Rochefort)Ετιέν1968 Γλυκιά μου Σάρον, Είμαι Ξεγραμμένος απ' τη Μαφία (Sharon vestida de rojo)  Το Κόκκινο Τηλέφωνο (Le Rouble à deux faces)Έρικ Έρικσον1969 Ιδιαίτερες Σχέσεις (The Big Cube)Τζόνι Άλεν1979 Why Not Stay for Breakfast? Τζορτζ1982 Jekyll and Hyde... Together Again Ο ίδιος1990Pale BloodΜάικλ Φιούρι

 Παραπομπές 

 Εξωτερικοί σύνδεσμοι 


Τζορτζ Τσακίρης, σελίδα στον ιστότοπο cine.gr 

Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Κατηγορία:Ελληνοαμερικανοί
Κατηγορία:Αμερικανοί χορευτές
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης